JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Valitsuskõnelused Iisraelis selginenud
Koroonaviirus peatab riigi peaaegu terviklikult kolmeks nädalaks
Luureametid leidsid koroonaviirusekandjaid
Näib, et Iisrael saab lõpuks uue, funktsioneeriva enamusvalitsuse.
Pärast ülidramaatilisi faase
otsustas Benny Gantzi juhitud Sinivalge parteiblokk
ühineda Netanyahu juhitud Likudi ja paremparteide valitsusega.
See tähendas samas Sinivalge lõhenemist,
sest lisaks Gantzi enda parteile ühines temaga
ka teine endine peastaabiülem Gabi Ashkenazi oma toetajatega.
Tuliste sõneluste tulemusel
lähevad Sinivalge juhatusse kuulunud endised ministrid Moshe Ya'alon
ja Yair Lapid parlamendi opositsiooni.
Päris kahekesi nad parlamendi tagapinki ei jää,
sest nendega ühinevad juba varem Sinivalgetega liitunud
Avi Liebermani juhitud Israel Beitenu ja Ühinenud Araabiaparteid.
Kõik need, kes taotlesid peaminister Netanyahu kukutamist.
Kui valitsuskoalitsiooniga ühineb ka osa Tööparteist,
on enamuses ca 80 rahvaesindajat,
mis on Iisraeli poliitajaloos unikaalne.
Benjamin Netanyahu jätkab oma uskumatut poliitkarjääri
Iisraeli pikimalt teeninud peaministrina järgmised poolteist aastat,
2021. a septembri lõpuni.
Seejärel tõuseb tema asemele Benny Gantz,
kes teenib sinnani kaitse- ja välisministrina.
Kuhu Netanyahu peaministrikarjääri lõpu järel siirdub,
ta ei avaldanud, kuid ta on otsustanud juhtida riiki
koroonaviiruse ja sellest johtuvate majandusraskuste lahendamiseni.
Teised ministriportfellid selguvad lähipäevil.
Seni töötab Gantz parlamendispiikrina.
Kui valitsus moodustatud,
asub spiikri kohale mõni Likudi rahvaesindaja,
kuna nii on Knessetis kombeks olnud -
peaminister ja spiiker on samast parteist.
Kuna koroonaviiruse leviku peatamiseks tehtud kaitsemeetmed
pole piisavalt tulemusi andnud,
otsustas valitsus kehtestada veel tõhusamad määrused.
30. märtsist alates võeti Iisraelis kasutusele
ennenägematult karmid väljas liikumist puudutavad meetmed.
Need hõlmavad peaaegu kogu äritegevust.
Erandina võivad tööd jätkata vaid vältimatuimad
eluks, julgeolekuks ja tervishoiuks vajalikud ettevõtted ja asutused.
Keeld kehtib paasapühajärgse nädalani
ja puudutab konkreetselt ka ultraortodoksi juute.
Nood nn haredi juudid pole seni määrusi peaaegu üldse järginud,
sest arvavad, et Jumal kaitseb neid nakkuse eest,
kuna nad õpivad Toorat.
Iisraelis on seni surnud alla 20 inimese,
kuid nakatunute hulk läheneb juba 5000-le
ja pooled neist on just haredi juudid.
Äritegevuse lisaks kehtestati sulgemismäärused ka sünagoogidele,
seda esimest korda Iisraeli ajaloos.
Sest isegi raskeimatel sõjaaegadel on sünagoogid saanud alati lahti olla.
Iisraeli pearabi Yitzhak Yosef kiitis määrused heaks
ja nii peavad neile alluma ka haredi juudid.
Viirus on sundinud ka Iisraeli poliitladviku kapselduma.
Valitsuse ja julgeolekukabineti koosolekud peetakse hetkel
sügavale maa alla ehitatud tuumarünnakukindlas punkris.
Sinna mahub vajadusel kogu valitsus ja armee ladvik
ning nad võivad olla isolatsioonis isegi kuu aega.
Kõigile on reserveeritud eluruumid, kogu vajalik hooldus ja sidevahendid -
kõik, mida võib vähegi pikema aja vältel vaja minna.
Mainitud punker asub Jeruusalemma lääneosas
ning sel on täiuslik side- ja transpordiühendus parlamendiga.
Viimati kasutati seda 2018. a,
kui eksisteeris selge oht, et Iraan võib Iisraeli rünnata.
Nüüd on sinna varjutud siiski selle nähtamatu,
tuumapommistki ohtlikuma vaenlase eest.
Oleme eelnevalt kajastanud,
et Iisraelis on appi võetud riigi luureametkonnad
ja nende võime leida võimalikke koroonaviiruse kandjaid.
Riigi sisejulgeolekuteenistuse Shin Beti ehk Shabaki teatel
õnnestus neil tabada juba 500 viirusekandjat,
jälgides nende liikumist mobiilivõrgus
ning leida nii nende kontaktid ja viimaste edasine liikumine.
Praktiliselt on see toimunud nii, et nad on kaardistanud
juba nakkusdiagnoosi saanutega lähikontaktis olnud inimesi,
kellest on seejärel võinud saada
potentsiaalsed viirusekandjad ja levitajad.
Shin Beti esindaja teatel jätkub töö ja jälgimine ööpäevaringselt
ning tulemuste hulk üha kasvab. Need edastatakse koheselt
konkreetsele isikule ja tema lähikondlastele
ning neil kästakse jääda karantiini või suunatakse ravile.
Muret viiruse kiire leviku pärast mõistab paremini,
nähes Iisraeli valitsuse halvimat stsenaariumit,
mille järgi võivad lähikuudel haigestuda
isegi kümned tuhanded kodanikud.
Vastav mobiiljälitus on käiku lastud alles mõnes riigis,
peamiselt Kaug-Idas, teiste seas ka tihedalt asustatud Singapuris.
Mis tahes epideemia, mööduv tõbi
või kogu rahvast puudutav õnnetus ka ringi ei liiguks,
palestiinlased oskavad selles alati Iisraeli süüdistada.
Nii on oodatult juhtunud ka koroonaviiruse puhul.
Türgi algatatud eeskuju järgides
väitis Abbasi valitsus kindla seisukohana,
et Iisrael kasutab koroonaviirust ettekäändeks
asundustegevuse laiendamisele Läänekaldal.
Hoolimata sellest,
et Iisraeli tervishoiuametid teevad kõik koostööks ka palestiinlaste aladel,
söödab PLO meedia jätkuvalt Iisraeli-vastast propagandat
ja moonutatud infot. Mahavisatud lipu või pildi tallamine
on araablaste seas üks tõsisemaid solvanguväljendusi.
Arvamusküsitlused aga näitavad,
et enamik palestiinlasi peab tähtsaks teha koostööd
Iisraeli vastavate ametitega viiruse mõjude tõrjumiseks,
kuid Abbasi valitsus teeb kõik vastupidiste meeleolude õhutamiseks.
Sama tehakse ka Gazas,
kus juhtiv imaam kuulutas koroonaviiruse Allahi sõduriks.
Kõik õigeusklikud moslemid
peavad kordama iga päev teatud koraanisalme
ja nii välditakse viirusse nakatumist.
Imaam Jamil al-Mutawa õhutas samas moslemeid palvetama,
et Allah levitaks viirust võimalikult rikkalikult nende seas,
kes on USA valitsuse ja Trumpi "sajandi tehingu" rahuplaani taga.
Viiruseepideemiast hoolimata on Iisraeli armee ja õhujõud
teinud tihedat koostööd USA õhujõududega.
Umbes kuu aja eest katkestas koroonaviirus igaaastased
õhuõppused maade vahel, kuid mõni päev tagasi
andsid Iisraeli valitsus ja tervishoiuametnikud loa
ühisõppusi uuesti alustada.
Iisraeli seisukohast oli tegemist ülitähtsa võimalusega,
sest õppusel plaaniti simuleerida vasturünnakut Iraanile,
kui too peaks Iisraeli pihta rakette tulistama.
President Trump oli andnud umbes kuu aja eest loa
müüa Iisraelile uusi tankimislennukeid, mida juudiriik vajaks,
kui nende õhujõud peaksid Iraani sõjalisi objekte ründama.
Käimasolev õppus
tehakse mõlema riigi õhujõudude F-35 tehnikaga varustatud,
radarile nähtamatute lennukitega.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee